छुटि्टयों के बाद भी दो दिनों तक स्कूल रहा बंद
फरसाबहार ब्लॉक के ग्राम जुनवाइन प्राथमिक स्कूल में शीतकालीन छुट्टी खत्म होने के दो दिन बाद तक स्कूल में ताला लटकता रहा, जिसके चलते स्कूली बच्चे स्कूल तक पहुंचकर वापस घर चले गए।
मामले की जानकारी लेने पर पता चला कि इस स्कूल में एक ही शिक्षिका पदस्थ है, जो आए दिन अनुपस्थित रहती है। इसकी शिकायत ग्रामीणों द्वारा कई बार की जा चुकी है। इसके बावजूद उस पर किसी तरह की कार्रवाई नहीं हो रही है। इसका खामियाजा यहां के बच्चों को भुगतना पड़ रहा है। शीतकालीन छुट्टी रविवार तक थी। इसके बाद सोमवार व मंगलवार को बच्चे स्कूल आए। स्कूल में ताला लटकने से निराश होकर उन्हें घर वापस जाना पड़ा। यहां एक रसोईया भी पदस्थ है, उसके भी नहीं आने से बच्चे मध्याह्न भोजन से भी वंचित हो गए। शाला विकास समिति के पूर्व अध्यक्ष सुरेेश मांझी, अनिल देहरी, परखितो बेहरा सहित अनेक ग्रामीणों ने बताया कि यहां के स्कूल में अक्सर ऐसी स्थिति बनी रहती है। जिसके निराकरण के लिए अधिकारियों को कई बार अवगत कराया गया है।
इसके बावजूद कोई निराकरण नहीं किया गया। वहीं ठीक स्कूल के सामने रहने वाले पूर्व सरपंच मुक्ता बड़ाईक ने बताया कि शीतकालीन छुट्टी पूरा होने के बाद स्कूल के बच्चे स्कूल से दो दिन निराश घर लौट गए। उल्लेखनीय है कि शासन एक ओर डाॅ.अब्दुल कलाम शिक्षा गुणवत्ता के तहत -शेष |पेज 14
स्कूलों में सुधार की पहल कर रहा है। वहीं शिक्षक द्वारा ही ऐसी स्थिति उत्पन्न किए जाने से क्या गुणवत्ता आएगी, इसका सहज ही अनुमान लगाया जा सकता है। वहीं देहात क्षेत्र के बच्चे बमुश्किल स्कूल आने की आदत डाल पाते हैं। पर स्कूल बंद होने से बार-बार निराश होकर घर लौटेंगे, तो उनकी आदत भी प्रभावित हो सकती है। वहीं मंगलवार को खारीबहार माध्यमिक शाला के प्रधानपाठक प्रसाद राम चौहान 11.30 बजे जांच में पहुंचे। पर शाला बंद पाए जाने पर इसका जांच प्रतिवेदन बनाकर बीईओ कार्यालय में प्रस्तुत किया।
इसकी जांच की जाएगी एवं दोषी पाए जाने पर आवश्यक कार्रवाई की जाएगी। \\\'\\\' आरएस पैंकरा, बीईओ
hin_Deva hin_Deva hin_Deva hin_Deva hin_Deva hin_Deva